Bókavörðurinn segir að bækur muni aldrei hverfa Bókasafn Grundarfjarðar verður á næstunni fært í húsnæði Sögumiðstöðvarinnar í miðjum bænum þar sem það verður starfrækt . Bókasöfn hafa átt undir högg að sækja á mörgum sviðum með örri tækniþróun og bættu aðgengi að bókum og tímaritum á internetinu . Í Sögumiðstöðinni verður mun minna pláss fyrir bækur en er í núverandi bókasafni . „ Um 20% af bókum safnsins fer í nýja húsnæðið . Afgangurinn fer í geymslu en verður þó auðvitað skráður í kerfið og hafður aðgengilegur . Núna er ég að tína úr safninu það sem fer í Sögumiðstöðina , afgangurinn fer til geymslu en auk þess verður eitthvað grisjað . Nýverið grisjaði ég heilan ruslapoka af efni sem allt var orðið aðgengilegt á netinu , “ segir Sunna Njálsdóttir forstöðukona bókasafnsins í samtali við Skessuhorn . Sjá nánar spjall við Sunnu Njálsdóttur , forstöðukonu Bókasafns Grundarfjarðar , í nýjasta tölublaði Skessuhorns sem kom út á miðvikudaginn .